tomron87/hebrew-wikipedia-sentences-corpus huggingface dataset:
הוא ניהל והיה בעלים של חברות שהפיקו ערוצי טלוויזה בכבלים ותכנים לאינטרנט.
התחרות נערכה בשיתוף מפעל הפיס אחת לשנה, למשך 10 ימים, בהשתתפות עשרות אלפי משתתפים.
בשנת 2013 הקים את חברת LEARNI, פלטפורמת למידה על גבי טאבלטים.
החברה פיתחה תוכנות שאפשרו לקיים את כל הלמידה בבית הספר על גבי טאבלטים באמצעות ספרי לימוד דיגיטליים.
בשנת 2018 הקים את חברת ההזנק "Mappo", פלטפורמה דיגיטלית לחיבור בין תכנים לבין המיקום בו הם רלוונטיים.
החברה פיתחה תוכנת AI שמייצרת שכבות של תוכן על גבי מפות, ועובדת עם חברות הרכב הגדולות בעולם.
הפלטפורמה מספרת תוך כדי נסיעה את סיפור הדרך באמצעות קטעים מספרים, מוזיקה, פודקאסטים ווידאו.
בשנים 2000–2004 כתב צוקר טור דו שבועי קבוע בעיתון 'גלובס' ובשנים 2002–2004 לימד בפקולטות למשפטים בקרית אונו ובאוניברסיטת תל אביב.
במהלך השנים 2000–2003 פרסם מספר ספרים: 1999 – 'אנחנו היהודים החילוניים' – עורך וכותב, 1985 - זכויות הילד בישראל, 1982 - זכויות האדם בשטחים המוחזקים-הוצאת המרכז הבינ"ל לשלום, 1980 - חינוך בחברה מתהווה".
הוצאת מוסד ואן-ליר עריכה וכתיבה.
דְּדָן (נקרא גם: דְדָנֶה) הוא דמות מקראית שהתפתח לשבט קדום.
בתנ"ך יש שני אישים בשם דדן, אחד הוא בנו של רעמה ואילו אחד הוא בנו של יקשן, אחיו של שבא ואביהם של אשורים, לטושים ולאומים.
בשפה האכדית פירוש השמות "ditānu"-"didānu" :שור הבר, תאו, ביזון.
ופירוש המילה "dātnu" - חזק, הרואי.
בתנ"ך משמעות השם דדן היא "ארץ נמוכה".
השבט והעיר נזכרים מספר פעמים בספרי הנביאים, בנבואות על חורבן אדום:
כך, בספר ירמיהו מובא: , וכן: ;
וכך, מובא בספר יחזקאל: , וכן: .
בפסוק המקביל שבדברי הימים א א, ל"ג - בני דדן נפקדים מרשימת היוחסין התנכית.
דדן נזכר בכתובות מדרום ערב, שזמנן מהמאה ז' לפנה"ס ואילך, וכן בכתובות שנתגלו בנווה המדבר אל-עולא, בצפון מערב חצי האי ערב, המזוהה עם שם המקום דדן.
דדן הייתה תחנת מסחר חשובה בצפונה של דרך המסחר שהוליכה מדרום ערב צפונה למסופוטמיה ולאזור
הסורי-ארץ ישראלי, במאה השישית לפנה"ס ידעו שבטי הדדנים התקפות חוזרות ונשנות של שבטי ערבים נוודים ולא ממושטרים על מושבות המסחר הממוסדות יחסית של הדדנים.
השם דדן מופיע באוגריתית כשמו של אחד צאצאי המלוכה של אוגרית ואשור, שנות מלוכתו של "דידנו" - (2296 - 2309 לפנה"ס)
והוא מופיע כמלך התשיעי מתוך שושלת של 'שבעה-עשר מלכים שוכני אוהלים" ,על פי הכתוב אב קדמון זה הפך לישות אלוהית, ולמעשה לאפונים, מלך זה מהווה את החוליה המקשרת לשושלות המלכים הבבלית, האשורית, והאוגרית.
השמות "Didanu" - Ditānu" מופיעים כשמו של השבט שחי בצדה המערבי של מסופוטמיה שבט זה מוזכר לראשונה בסוף האלף השלישי לפנה"ס, במהלך האלף השני שם זה מתחיל להופיע כשם פרטי, ניתן למצוא שמות אלה "דיטנו"("דיטני") ברשימות השושלת הראשונה כשמות של שבטים בבבל שנקראו:
"סמסודיטנה" -שמש-דיטנו (שמש השבט דיטנו).
מן הממצאים הארכאולוגיים עולה שפולחן דדן - דֹּתן היה קשור בפולחן מתים (1.161 [KTU[2) של האבות הקדמונים משושלת המלוכה, שנקראו "הרפאים של הארץ" או "הכינוס של דדן".
במהלך הטקס הפולחני חברי הכת קוראים בשמו של המלך המת כדי שייעתר ויקבל את מנחתם, ובתמורה על רוח המלך המת להגן על המלך החי ועל עירו.
בשירה אוגריתית - (אגדת כרת) ניתן למצוא מאפייני פולחן הדומים לפולחן המלך דידנו.
לאחר שקבל את ברכת האלוהות, נאמר על מלך קרת שבשעה שהובטח לו הצאצא שייחל לו או אז הגיע עד למדרגה (הרוחנית) של אותו כינוס מיתי של דידן .
"דדן" ו"דודנים" נזכרים גם בכתובות מן המאות ה-7 עד ה-4 לפני הספירה שנמצאו בערב הדרומית, וכן בכתובות שנמצאו בוואדי אל קרא שבצפון ערב, ולפי אחת הסברות מקור השבט היה באזור תימא.
יוסף בן מתתיהו הזכיר את "דדן" כבנו של "שוח", אף הוא מבני קטורה.
אונקלוס מתרגם : "ובני דדן הווין למשירין ולשכונין ולנגוון" , כלומר: למחנות, לאוהלים ולמושבות.
תרגום יונתן גורס: "ובני דדן הוו תגרין ואמפורין ורישי אומין", משמע: תגרים וסוחרים וראשי שבטים, עיסוקים שאכן הלמו את משלח ידם של המדיינים.
אוסביוס, בחיבורו האונומסטיקון (תחילת המאה ה-4 לספירה), ציין כי המדובר בעיר השוכנת בהרי אדום, כארבעה מילים צפונית לפינון.
לפי המידע שמסר אוסביוס, מוצע כיום לזהות את העיר הקדומה עם הכפר שבהרי אדום, כ־12 ק"מ צפונית מזרחית לח'רבת פינאן, המזוהה עם פונון המקראית; זאת, כאשר כפר זה נזכר במקורות ערביים קדומים בשם דידאן.
זיהוי זה הוצע כבר במאה ה-19 על ידי החוקר יהוסף שוורץ.
דוד (דדי) בן דיין (נולד ב-22 בנובמבר 1978) הוא כדורגלן עבר ישראלי ששיחק בעמדת המגן השמאלי, וכיום מאמן.
לזכותו 28 הופעות במדי נבחרת ישראל.
בן דיין החל את הקריירה שלו בקבוצת הנוער של הפועל תל אביב ועבר לקבוצת הנוער של היריבה העירונית מכבי תל אביב.
בשנת 1997 עלה לקבוצה הבוגרת וזכה עמה בשני גביעי מדינה ובגביע הטוטו.
בעונת היה מלך השערים של הקבוצה עם 11 כיבושים.
ב-2002 שוחרר מהקבוצה ועבר להפועל פתח תקווה, משם עבר חצי שנה לאחר מכן להפועל כפר סבא.
לקראת עונת חתם בן דיין בהפועל באר שבע, ושם שיחק שנתיים.
בשנת 2005 עבר לקולורדו ראפידס האמריקאית, שם פתח בהרכב ברוב המשחקים, וכבש 8 שערים במהלך העונה.
לאחר שנה בארצות הברית חזר לארץ כדי לשחק במדי מכבי נתניה, כחלק ממסע הרכש של דניאל יאמר - בעלי המועדון, ואייל ברקוביץ' - אז המנג'ר, והפך לאחד מהשחקנים המרכזיים בקבוצה, שיחד עמו שיחקה לראשונה אי פעם בגביע אופ"א.
ב-6 ביולי 2009 חתם בן דיין על חוזה בן שלוש שנים בהפועל תל אביב.
את שערו הראשון בקבוצה כבש במחזור השני מול מכבי פתח תקווה וכבר באותה עונה הפך בן דיין לאחד משחקני המפתח של הקבוצה, יחד עם דאגלס דה סילבה, גילי ורמוט ואיתי שכטר.
הקבוצה סיימה במקום הראשון בשלב הבתים של הליגה האירופית ובתום העונה זכתה בדאבל.
בן דיין השווה את השיא האישי שלו כשכבש 11 שערים באותה עונה, והיה סגן מלך השערים של הקבוצה (בצוותא עם ערן זהבי).
בעונה שלאחר מכן חלה ירידה ביכולתו, ועל אף שזכה בגביע שני ברציפות עם הקבוצה, החל לאבד את מקומו בהרכב לגל שיש הצעיר.
בינואר 2012 חתם בקבוצת אומוניה ניקוסיה מליגת העל הקפריסאית, ובתום העונה זכה עמה בגביע.
ב-7 בספטמבר 2012 חזר בן דיין לישראל וחתם בהפועל עכו.
לאחר עונה אחת בעכו חתם על חוזה לעונה אחת בבני סכנין, במדיה כבש בעונת ארבעה שערי ליגה, והיה שותף להעפלת הקבוצה לפלייאוף העליון.
לקראת עונת חתם בן דיין בקבוצת מכבי פתח תקווה.
את שער הבכורה שלו במדי הקבוצה כבש ב-20 בספטמבר 2014, במשחק שהסתיים בתוצאה 4-4 נגד מכבי נתניה.
בסך הכל עד תום העונה כבש שני שערים ב-19 הופעות, וסיים עם הקבוצה במקום השישי בפלייאוף העליון.
ב-18 בנובמבר 2015 חתם בן דיין במכבי שעריים מליגה א', ובעונתו האחרונה בקריירה ערך במדיה 20 הופעות וכבש אחד.
ב-18 ביולי 2017 הודיע בן דיין על פרישה ממשחק פעיל, ומונה לעוזר מאמן בקבוצת נערים א' של מכבי תל אביב.
ב-3 ביוני 2000 ערך בן דיין את הופעת הבכורה שלו בנבחרת ישראל, במשחק ידידות מול נבחרת הונגריה.
ב-23 בפברואר 2005 פרסם העיתון "ידיעות אחרונות" שבן דיין "נכנס בצליעה למשרדי הביטוח הלאומי וביקש מהרופאים לקבל אחוזי נכות בשווי 200,000 שקל.
ערב לפני כן, וגם במחזורי הליגה שאחרי, הוא רץ על המגרש תשעים דקות כמו נמר".
לאחר מכן הוסיף העיתון כי "היחידה לחקירות הונאה של המוסד לביטוח לאומי הגיעה למסקנה שמדובר בהתחזות".
בן דיין הגיש תביעת לשון הרע נגד העיתון, אך תביעתו נדחתה מחמת הגנת אמת בפרסום.
ב-2012 גילם את עצמו בפרק בסדרת הילדים "קופיקו".
בן דיין נשוי לדוגמנית דנה פרקש, ולהם שלוש בנות.
דֶּדְלַיְין הוא כותר קומיקס הומוריסטי מבית סטודיו קומיקום המתאר באופן מופרך והומוריסטי את סיפורם של יוצרי קומיקס הפנטזיה "ארינאה": אביב אור וערן אביאני אשר כותבים על עצמם וחייהם בעקבות בחירתם במקצוע בלתי רגיל זה.
מונה שתי חוברות וחוברת הקדמה המופצת חינם.
חוברת שלישית לכותר מתוכננת בעתיד.
העלילה מספרת על ערן ואביב בדמויותיהם המצוירות, אביב כפנתרה שחורה וערן כדביבון, אשר עובדים בסטודיו קומיקום כיוצרי קומיקס.
יום אחד מבקר בסטודיו כתב טלוויזיה שבא לצלם כתבה על אביב וערן אך לפני שהוא מצליח ערן ואביב נחטפים על ידי אנשים בחלוקים לבנים שלוקחים אותם לבית משוגעים שם הם מנסים להוכיח ללא הצלחה את שפיותם, אך עליהם לצאת משם מהר כדי שיוכלו להספיק לדדליין.
תחילה דמויותיהם של אביב וערן הופיעו בקומיקס קומי קצר בסיום כל חוברת של ארינאה ותיארו את יצירתה.
בעקבות התגובות האוהדות החליטו ערן ואביב לתת לדמויותיהם סדרה משלהם.
באחת הכתבות עליה אביב גילתה שמקור דמות הפנתרה השחורה שלה היא בעצם אותה דמות פנתרה שחורה בקומיקס הגמר של אביב "אלוניה" רק עם "התאמות קלות" לדמותה של אביב.
דדלי רנדל היה משורר ומסאי, עורך ומו"ל אמריקני ממוצא אפריקני.
שמו המלא היה דדלי פלקר רנדל והוא התגורר בדטרויט, מישיגן - ארצות הברית.
דדלי רנדל נולד ב-14 בינואר 1914 בוושינגטון הבירה, לארתור ג'ורג' קלייד, שהיה ציר בקונגרס האמריקני, ולעדה ויולה, שעבדה בהוראה.
רנדל התחתן לראשונה ב-1935 עם רובי הדסון.
אשתו השנייה הייתה מילדרד פינקני.
נישואין אלו החזיקו מעמד כמה שנים, אך גם הם באו אל קיצם.
ב-1957 נישא רנדל בשלישית, הפעם לוויוויאן ספנסר.
רנדל החל לעבוד ב-1932 בבית היציקה של מפעל המכוניות של פורד בדירבורן, מישיגן.
ב-1937 התפטר, ושנה לאחר מכן עבר לשמש כפקיד דואר בדטרויט.
בעת מלחמת העולם השנייה שירת בצבא, ולאחר מכן החל ללמוד באוניברסיטת המדינה וויין בדטרויט, שם עבד במקביל בסוכנות הדואר.
ב-1949 קיבל תואר ראשון בשפה האנגלית.
ב-1951 קיבל תואר שני במדעי הספרנות, מאוניברסיטת מישיגן.
כשהשלים את השכלתו החל לעבוד כספרן, תחילה באוניברסיטת לינקולן בג'פרסון סיטי, מיזורי, ואחר כך בקולג' המדינתי מורגן בבולטימור, מרילנד.
ב-1956 חזר לדטרויט והתקבל לעבודה כספרן במערכת הספריות הפדרלית של מחוז וויין.
בשנים שלאחר מכן החל לעבוד בכתיבה והוצאה לאור .
דדלי רנדל נפטר ב-5 באוגוסט 2000, בסאותפילד, מישיגן.
כבר בשנות לימודיו בבית הספר החל רנדל למצוא עניין בשירה.
בגיל 15 הוא פרסם לראשונה שירה מפרי עטו, בעיתון חינמי בדטרויט.
במשך השנים הוא המשיך לעסוק בשירה, כאשר המאפיינים של שיריו הם פשטות וריאליות.
עיסוקו בשירה הביאו לייסד הוצאה לאור שתעסוק בנושא זה, וב-1965 הוא הקים את הוצאת "ברודסייד פרס" (Broadside Press), שעסקה בפרסום שירים וספרים של סופרים ומשוררים שחורים.
פעילותו הרבה זכתה להכרה ציבורית, ובשנת 1981 הוכתר דדלי לחתן השירה של דטרויט.
שיריו המפורסמים ביותר הם: "Ballad of Birmingham" - ("הבלדה של ברמינגהאם"), שיר שכתב ב-1963, בעקבות פיגוע טרור בו נהרגו ארבע ילדות אפרו-אמריקאיות בעיר ברמינגהאם באלבמה.
"Poem Counterpoem" - האוסף הראשון שפורסם על ידי ההוצאה לאור (1966).
"Cities Burning" - "ערים בוערות" - אסופה של שלשה עשר שירים שפרסם בתגובה למהומות בדטרויט (1968).
"Love You" - אסופה נוספת של ארבעה עשר שירים (1970).
דה-אינדיבידואציה (באנגלית Deindividuation) הוא מושג מתחום הפסיכולוגיה החברתית, המתאר מצב בו האינדיבידואל (פרט) בקבוצה חברתית חש שהוא מאבד את זהותו האישית ומתמזג עם זהות הקבוצה.
המושג נטבע בראשונה על ידי לאון פסטינגר ושותפיו והורחב על ידי פיליפ זימברדו.
הם הציעו שישנם מצבים מסוימים שמתרחשים בקבוצות ויכולים לגרום ליחיד בקבוצה לחוש שהוא איבד את זהותו האישית והתמזג באופן אנונימי עם הקבוצה.
מצב פסיכולוגי זה, מביא בדרך כלל להפחתת העכבות והמעצורים, ועלול לגרום לביצוע התנהגויות אימפולסיביות או הרסניות.
מצב זה מתעורר במיוחד בתנאים כגון שקיימת מלכתחילה אנונימיות, כשיש מצב של עוררות גבוהה, אחדות קבוצתית גבוהה או התמקדות באירועים חיצוניים.
תנאים אלו מביאים כנראה למצב של מודעות עצמית מופחתת וכך לדה-אינדיבידואציה.
התנהגות זו עשויה להוביל לתוצאות שליליות.
קיימת סברה כי דה אינדיבידואציה עשויה להוביל גם לתוצאות חיוביות, אם כי עד כה לא נבחן אמפירית מימדה 'החיובי' של התופעה.
דדליפט (מאנגלית-Deadlift) הוא תרגיל באימון משקולות בו מרימים מוט אולימפי מן הרצפה במצב בו הרגליים כפופות והגב ישר.
הוא אחד משלושת התרגילים בהרמת כוח.
שם התרגיל הוא קיצור מ"dead weight lift" (הנפת עומס משקל).
דדליפט הוא תרגיל מורכב המשפר את כוח האחיזה בידיים, ועובד בעיקר על שרירי זוקפי הגב, שריר העכוז הגדול, השריר המתוויך הגדול, שרירי מיתר הברך, השריר הארבע ראשי ושריר הסוליה.
השרירים הנותרים מתפקדים כמייצבים בתרגיל.
מאז ומתמיד נחשב התרגיל כתרגיל הבודק בצורה הטובה ביותר את כוחו של המתאמן וזאת מכיוון שהוא מאחד התרגילים הבודדים בהם המשקל מורם מן הקרקע.
שיא עולם בדדליפט לגברים (בעזרת שימוש בחליפה המותאמת לביצוע התרגיל) - 505 ק"ג, על ידי הפתור ביורנסון.
שיא עולם בדדליפט לגברים (ללא שימוש בחליפה המותאמת לביצוע התרגיל) - 460 ק"ג, על ידי בנדיקט מגנוסון.
אלופת אירופה משקל גוף מעל 90 ק"ג- נטליה קוזנצובה, משקל עצמי כ-100 ק"ג.
שיא עולם לנשים משקל גוף מעל 90 ק"ג, דחיקת חזה (170 ק"ג) והרמה חופשית (240 ק"ג) - נטליה קוזנצובה, משקל עצמי כ-100 ק"ג.
מיקום המוט על הרצפה אמור לחצות באופן אנכי את אמצע כף הרגל, כאשר המרחק בין עקבי הרגליים הוא בערך 30–45 ס"מ וכפות הרגליים מופנות קצת החוצה.
בתחרות או בניסיונות לשיאים אישיים נהוג לאחוז את המוט באחיזה משולבת, כאשר לאדם ממוצע מרחק האחיזה בין הידיים הוא בערך 50–60 ס"מ.
על הידיים לאחוז במוט כשהן מצידן החיצוני של הרגליים.
לאחר שאוחזים את המוט יש להוריד את הירכיים, להוציא את החזה החוצה ולהטות את החזה וחגורת הכתפיים מעט קדימה מעבר למוט, על מנת להבטיח שהגב יהיה ישר כל משך ביצוע ההרמה.
בטן משוכה פנימה ושכמות משוכות אחורה בניגוד להרמת משקולות כהנפה או דחיקה מעל הראש.
על המתאמן לוודא שצל חגורת הכתפיים מוטל 5–12 ס"מ מקדמת המוט, על מנת ליצור יחס מנופים נוח להרמה ייחודית לדדליפט (זוהי עובדה פחות ידועה בפרטי טכניקת הרמה אופטימלית לדדליפט).
כך המרחק בין האגן והמוט מתקצר.
כפועל יוצא, עמוד השדרה המותני מוגן, ההסט קדימה של חגורת הכתפיים מקל על שמירת גב ישר בכל שלבי ההרמה.
יש למשוך את המוט דרך שרירי הירך-עכוז, זוקפי הגב וחגורת כתפיים ודרך כפות הרגליים עד למצב עמידה מלא.
חשוב לשמור כתפיים משוכות אחורנית, וחזה מתוח החוצה.
אין להטות את הראש בנפרד מיתר הגו בזמן ביצוע ההרמה.
בשלב ההכנה לפני ההרמה, חשוב לשמור על צוואר ישר ולא מוקשת לאורך כל התנועה, הזרועות אמורות להיות רפויות וישרות לאורך כל התנועה ולבצע עם המוט תנועה אנכית המתחילה מהרצפה ומסתיימת כאשר המתאמן במצב עמידה מלא.
בסוף התנועה יש להוריד את המוט חזרה לרצפה תחת שליטה ובאיטיות באותה צורה בה הורם המוט.
מתאמנים רבים מבצעים את תרגיל הדדליפט בטכניקה פגומה עקב מורכבותו, עם גב מעוגל ולא ישר, מה שעלול לגרום לפגיעה בדיסקים בין-חולייתים בעמוד השדרה המותני ובעמוד השדרה הצווארי (צוואר, גב "תחתון").
בנוסף, ניתן להגיע בקלות לאימון יתר.
לכן, הדרך הטובה ביותר להתאמן בו, היא על ידי אימון של השרירים התומכים בגב, ואימוני טכניקה תוך מאמצים ועצימות קלה-בינונית.
מומלץ לבצע את התרגיל עצמו, פעם ב-15 שבועות, למשך 4–6 שבועות, על ידי שיטת אימון של עצימות-סינוסואידית (גלי התקדמות רב שבועיים).
בשנות ה-70 וה-80 של המאה ה-20, היה נהוג לאמן את הדדליפט פעם ב-10–12 ימים, אך בשיטה זו לא נרכש כושר ייחודי ובניית סף ההתאוששות והטכניקה, היו לקויות בחסר.
יש הממליצים לאמן דדליפט פעם בשבוע, באותו יום אימון של מכרעים (סקווט).
בגישה זו מהווה הסקווט את החימום היעיל ביותר לדדליפט, כי בשני התרגילים מאמנים קבוצות שרירים חופפות, ואימון הסקווט והדדליפט ביחד, מכשיר את המתאמן לתחרות בקרב-3 בפאווארליפטינג: סקווט, לחיצת-חזה ודדליפט.
דֹדָנִים או רוֹדָנִים הם עם המוזכר בספר בראשית כחלק מבני יוון בן יפת.
ברשימת העמים המקבילה בספר דברי הימים א א' ז' השם המופיע הוא הרודנים, יושבי האי רודוס; יש הרואים בשם זה הצורה המקורית, ויש המשערים שזהו רק ניסיון של בעל דברי הימים ניסה לתת זיהוי ממשי לעם זה.
יש המקשרים בין "דדנים" לשם אחד מגויי הים , לדננים הידועים מכתובות אזתוד וכלמו, ולשם האשורי לאי קפריסין "ידננה".
בחומש השומרוני מופיע השם דדנים כרודנים והדבר מחזק את טענתם של חוקרים שמדובר באביהם של בני רודוס.
השם "דדנים" מקושר גם עם קבוצה מתוך העם הטרויאני שנקראה דרדניאנים.
הקבוצה קיבלה את שמם מעירם - דרדניה שנקראה על שם מקימה המיתולוגי - דרדנוס.
השליטה בטראוד התחלקה בין טרויה לדרדניה.
על פי קדמוניות המקרא בניו של דדנים הם איתב, באת' ופנך.
האחרון מביניהם מתמנה להיות מלכם של בני יפת בעת בניית מגדל בבל.
בראשית רבה, ל"ז מבאר אחרת את מוצאם:
טריוס יאנגדל נאש , הידוע בשם הבמה שלו דה-דרים , הוא זמר, פזמונאי ומפיק R&B אמריקאי.
The-Dream עבד בשיתוף עם המפיק כריסטופר "טריקי" סטיוארט, יחד הם הפיקו את הלהיט "Umbrella" של ריהאנה ו-"" של ביונסה, תרמו להצלחת הקריירה של The-Dream, וב-2007 חתם The-Dream על חוזה עם חברת התקליטים דאף ג'אם, והוציא את אלבומו Love Hate מאוחר יותר באותה השנה.
בשנת 2009 הוציא את האלבום Love vs.
טריוס נאש נולד ברוקינגהאם, צפון קרולינה ובגיל 3 עבר עם אימו לאטלנטה.
כילד ניגן נאש בחצוצרה, תופים וגיטרה.
ב-2001 פגש נאש במפיק ה-R&B לני סטיוארט; סטיוארט סייע לו להשיג חוזה, וכך כתב נאש את השיר "Everything" ללהקת B2K.
תחת שם הבמה The-Dream החל לכתוב מילים לשירים של אומנים פופולריים רבים.
נאש בילה שנתיים בהפקת אלבומה השני של הזמרת ניוואה, לאחר מכן כתב והפיק את השיר "Umbrella" של ריהאנה יחד עם כריסטופר סטיוארט (אחיו של לני).
הצלחת "Umbrella" קידמה את הקריירה של דה-דרים, והוא קיבל חוזה בחברת התקליטים המצליחה דאף ג'אם ליצירת אלבומו הראשון.
ותחת חסותם הקים חברת תקליטים בשם רדיו קילה רקורדס.
בעקבות ההסכם עם דאף ג'אם, החל The-Dream לעבוד על אלבום הבכורה שלו Love Hate.
האלבום הופק בידי The-Dream יחד עם כריסטופר סטיוארט וקרלוס מקיני.
האלבום נכתב והופק בתוך שמונה ימים בלבד, ויצא ב-11 בדצמבר 2007, ומכר למעלה מחצי מיליון עותקים בארצות הברית, והגיע למעמד אלבום זהב.
במצעד האלבומים של הבילבורד - הבילבורד 200 הגיע Love Hate למקום ה-30. מתוך האלבום יצאו שלושה סינגלים: "Shawty Is a 10", "Falsetto" ו-"I Luv Your Girl".
ב-2008 החלה העבודה על אלבומו השני של The-Dream Love vs.
גם באלבום זה היה כריסטופר סטיוארט שותף מרכזי בהפקה לצד קרלוס מקיני, ליל ג'ון תרם את קולו לאלבום בשיר וקניה וסט הצטרף גם הוא בשני שירים.
האלבום יצא ב-10 במרץ 2010 והגיע למקום השני במצעד הבילבורד 200, בסך הכל נמכר האלבום בארצות הברית בלמעלה מ-330,000 עותקים.
אלבום זה נחשב לאלבום המוצלח ביותר של The-Dream.
העבודה אלבום האולפן השלישי של דה-דרים, Love King, החלה במהלך שנת 2009. כמו באלבומים הקודמים, השתתפו בהפקת האלבום כריסטופר סטיוארט וקרלוס מקיני.
ובסינגל מהאלבום "Make Up Bag" השתתף .
בשיאו הגיע האלבום למקום הרביעי במצעד הבילבורד 200. אלבום זה נחשב לאלבום הפחות מוצלח של דה-דרים מבין האלבומים שהוציא עד שנת 2010. זהו אלבום האחרון של דה-דרים מסדרת "The Love".
באחד מהשירים באלבומו הקודם, Love King הכריז כי האלבום הבא יקרא Love Affair ויצא בתאריך ה-07 ביוני 2011, איך במקום זאת ביום זה הוציא 2 סינגלים חדשים שלא זכו לחשיפה והצלחה רבה, להורדה חינמית.
בנוסף, הוציא את האלבום 1977, גם הוא, להורדה חינמית.
האלבום זכה לביקורות שליליות ומעריצו אוכזבו.
האלבום היה שונה מקודמיו, בסגנון הכתיבה, ובסגנון המאסטרינג, ובו ההנפשות והמעברים בין הטרקים באלבום הם בודדים, זאת כש The-Dream ידוע ביכולות המאסטרינג המקצועיות שלו ובהנפשות מיוחדות בין הטרקים.
ב-2016, העלה סרטון לאינסטגרם בו רמז כי האלבום Love Affair שאמור היה עתיד לצאת ב 07 ביוני 2011, יצא בקרוב, והקליט קטע קצר מאחד השירים מהאלבום.
זאת לאחר שב-2011 אמר כי סיים את סדרת "The Love" (האהבה).
The-Dream הפיק אלבומים וסינגלים רבים ש-The-Dream השתתף בהפקתם.
מאז 2007 עבד עם ביונסה, מריה קארי (בלהיטה: "Touch My Body"), ג'סטין ביבר, ג'יימי פוקס, אשר ואומנים רבים נוספים.
דדפול הוא דמות בדיונית של אנטי גיבור המופיעה בחוברות הקומיקס ביקום מארוול קומיקס.
דמותו הופיעה לראשונה בחוברת New Mutants #98 מפברואר 1991 ונוצרה על ידי הכותב פביאן ניצ'זה והאמן רוב לייפלד.
דדפול הוא האלטר אגו של וייד וינסטון וילסון, שכיר חרב בלתי יציב שחלה במחלה סופנית והשתתף בפרויקט "נשק אקס" האחראי לניסויים על מוטאנטים כמו וולברין, סייברטות', פנטומאקס, צ'יימבר, קופיקאט ו-X-23. דדפול הופיע בתחילה כנבל בסדרת המוטנטים החדשים ומאז השתתף בסדרות שונות ועבד עם דמויות כמו קייבל וקבוצת אקס-פורס שלו.
הדמות ידועה בפה הגדול שלה, ובכך שהיא נוהגת לשבור את הקיר הרביעי כאפקט הומוריסטי.
דמותו של דדפול מדורגת במקום ה-31 ברשימת מאה גיבורי העל הגדולים, לפי אתר IGN, במקום ה-45 ברשימת 50 דמויות הקומיקס הגדולות של כל הזמנים לפי מגזין אמפייר.
את דמותו של דדפול בסרטי הלייב אקשן "אקס-מן המקור: וולברין", "דדפול", "דדפול 2" ו"דדפול & וולברין", מגלם השחקן ראיין ריינולדס.
שמו של דדפול, וייד וילסון, נתון להשערות, וזאת לאחר שהנבל טי-ריי טוען שהוא עצמו וייד וילסון האמיתי וכי דדפול הוא רוצח אכזרי שגנב את זהותו.
בנקודה מסוימת, דדפול אפילו מתבדח כי העובדה על כך ששמו וייד וילסון תלויה בכותב אותו הקורא מעדיף.
לדדפול היו ניסיונות כושלים בהתנקשות בחלק מאויביו כגון איירון מן, קפטן אמריקה וניק פיורי מנהל סוכנות S.H.I.E.L.D, אך כן נחל בהצלחות בלהרוג את חברי האוונג'רס, אקס-מן, ארבעת המופלאים וספיידרמן בסדרת הקומיקס Deadpool Kills the Marvel Universe.
רוב ליפילד, האמן שעומד מאחורי יצירת הדמות, הוא מעריץ של סדרת הקומיקס "הטיטאנים הצעירים".
כאשר הראה את הקונספט של הדמות לכותב פביאן ניצ'זה, זה האחרון ציין כי הדמות ומאפייניה (רוצח בעל זריזות-על) מזכירה לו את דת'סטרוק מהטיטאנים הצעירים.
זאת ועוד, ניצ'זה העניק לדדפול את שמו האמיתי "וייד וילסון" כבדיחה פנימית לכך שהיה מקושר לסלייד וילסון, הלא הוא דת'סטרוק.
בכותר Cable & Deadpool תחת כתיבתו של פביאן ניצ'זה, נחשף כי דדפול אינו יכול להשתתף באירועי קרוסאובר בין חברת מארוול קומיקס לחברת DC קומיקס, מכיוון שהקוראים יחשיבו אותו לדמות מחברת DC קומיקס, וזאת לאור דמיונו המובהק לדת'סטרוק.
למרות הערפול בעברו של וייד הסיפור הכללי הידוע יכול להיות נתון לשינוי מיקום ליקום.
לא הרבה ידוע על ילדותו של וייד.
הוא גדל להורים מכים, ומעט לאחר שאמו נפטרה ממחלת הסרטן, אביו נהרג על ידי חברו השיכור.
וייד נזרק מהכוחות המיוחדים של צבא ארצות הברית והצטרף לפרויקט הנסיוני נשק אקס.
פעולותיו של דדפול כשכיר חרב אף הן לוטות בערפל ומסתורין.
בנקודה מסוימת במהלך חייו הוא נהיה פעיל בטנג'יר שבמרוקו, שם פתח במערכת יחסים עם אשה בשם פראנסי.
כאשר מערכת יחסים זו לא הצליחה כצפוי, וייד ערך מסע ברחבי אסיה, ונשכר בידי ראש הפשע המאורגן ביפן במטרה לחדור לזירת היאבקות סומו שהשתייכה למאפיונר יריב בשם אויאקאטה.
וילסון העביר שלוש שנים תחת חניכותו של אויאקאטה ונהיה מעורב ביחסים רומנטיים עם בתו סזאיה.
כשראש היאקוזה הזמין את חיסולו של אויאקאטה, וילסון סירב להשלים את משימתו ועבר לארצות הברית.
לכאורה, הייתה זו הפעם הראשונה שבה סירב לבצע עבודה שהוטלה עליו.
באמריקה, וייד נפגש והתאהב בצעירה מוטאנטית בשם ונסה קרלייל, וחלק עימה חלומות על עתיד טוב יותר.
לאחר מכן הוא נשכר בידי גורמים במזרח-התיכון על מנת להתנקש בחייה של סוכנת עיוורת מטעם הממשלה הבריטית בשם אלתיאה, הידועה בכינוי אלתיאה העיוורת.
עם הגיעו לבסיס ברפובליקה הדמוקרטית של קונגו שם היא הוצבה, הוא הרג את כולם חוץ מאלתיאה, שנמלטה מהמקום.
מעסיקיו ביקשו נקמה על כישלונו על ידי כך ששמו לעצמם כמטרה את קופיקאט.
קופיקאט ניצלה בידי זואי קאלודן, עובדת חברת עורכי דין בין-ממדית אשר החלה להשגיח על פעולותיו של וייד מתוך אמונה כי הוא חיוני בסיכולם של איומים המאיימים על שלום העולם.
בהמשך, וייד מגלה שהוא חלה במחלת הסרטן, ונפרד מוונסה על מנת לא להשאירה עם גבר שחולה במחלה סופנית.
הוא אף ויתר על טיפולי כימותרפיה, מתוך רצון לא להאריך סבל מיותר.
בחזרה בקנדה, ענף מחקר נשק מתקדם של הממשלה הקנדית בשם "מחלקה קיי" מציע לווייד תקווה מחודשת.
הוא הופך לנושא מחקר בפרויקט שדרוג על-אנושי אמריקני-קנדי הקרוי "נשק אקס".
הגידולים הסרטניים שבגופו הוקפאו על ידי השתלתו של גורם ריפוי מואץ, נסיוב שהוכן מדמו של סוכן "מחלקה קיי" נוסף, המוטאנט וחבר האקס-מן לעתיד וולברין.
וילסון היה פעיל ביחידה חשאית שכללה גם את ונסה קרלייל, אשר פיתחה יכולות שינוי צורה וכינתה עצמה בכינוי קופיקאט.
אולם, למרות ההצלחה שנבעה מהניסוי, הסרטן הגיע למוחו של וייד והפך אותו לסכיזופרן כך שהוא שמע קולות בראשו והזה לעיתים קרובות.
במהלך משימה אחת, וילסון הרג חבר צוות וסולק מפרויקט "נשק אקס".
הוא נשלח להוספיס שבו מטופלים סוכנים ממשלתיים על-אנושיים כושלים.
אולם, ללא ידיעת הממשלה, מטופלי ההוספיס שימשו כשפני ניסיונות של דוקטור קילברו ועוזרו הסדיסטי פרנסיס אייאקס.
על המטופלים נערך הימור (deadpool, מכאן שם הדמות) לגבי כמה זמן יחזיקו מעמד בחיים.
קילברו העביר את וילסון מספר ניסויים אכזריים לצורך הנאתו הפרטית והמעוותת.
בבוא הזמן, וילסון יוצר מערכת יחסים רומנטית עם הישות הקוסמית מוות, הרואה בו נפש תאומה.
בעקבות קשר זה, וילסון מנסה להרוג את עצמו שוב ושוב כדי להצטרף אליה במותו.
לצורך כך הוא גם מתגרה באייאקס בעודו אומר את שמו הפרטי כעלבון, וזוכה להערצתם של שאר מטופלי ההוספיס.
אייאקס, זועם מההתגרויות של וייד, מכניס את חברו הטוב לטיפול מעבדתי, וייד נאלץ לשים קץ לייסוריו של חברו הסובל.
אולם, בהתאם לחוקיו הנוקשים של קילברו, כל מטופל אשר הרג מטופל אחר יחוסל במיידית.
אייאקס קורע את לבו של וייד ועזב אותו למות.
אולם, צמאון הנקמה של וייד היה כה חזק, שיכולת הריפוי העצמי שלו אתחלה מחדש את ליבו, אם כי לא טיפלה בצלקותיו.
לאחר מכן הוא נמלט, תוקף את השומרים ומפלס את דרכו לעבר אייאקס.
כשהוא מוצא אותו, הוא יורה בו עם שני רובים אוטומטיים בחזה, ומשאיר אותו למות.
וילסון משחרר את כל חבריו להוספיס ומאמץ את הכינוי דדפול.
בעקבות בריחתו, דדפול פועל למשך זמן מה כאוכף חוק לצד הפושע ראש פטיש.
לא עובר הרבה זמן לפני שהוא חוזר לפעילות עצמאית כשכיר חרב, עוטה תחפושת ושומר על זהותו החדשה.
בשלב מסוים בקריירה שלו, הוא נשכר כמתנקש בידי וילסון פיסק, ראש הפשע הידוע בכינויו קינגפין.
הוא גם מתעמת עם וולברין, שהיה באותו זמן מרגל עבור הממשלה הקנדית.
במהלך שנים אלו, דדפול מצליח לתפוס את אלתיאה העיוורת ושומר עליה כלואה בביתו.
ניסיונותיה להימלט רק הובילו למותם של אלה אשר ביקשו לעזור לה, מה שלא הותיר לה הרבה ברירות והיא נכנעה לכליאתה בשבי.
כמה שנים אחרי שנמלט מההוספיס, וילסון ביקש לפצות את עצמו על הפציעות שנגרמו לו בידי ד"ר קילברו.
הוא חוזר לממשלה הקנדית ומטופל בידי דוקטור וולטר לאנגקובסקי, הידוע בזהותו כסאסקואץ' החייתי מקבוצת גיבורי-העל הקנדית אלפא פלייט.
הוא גם רוכש מתקן טלפורטציה אישי בזמן זה.
דדפול מבין שעבודה עבור הממשלה לא מתאימה לאופיו קצר הרוח, לכן הוא נוטש את העיסוקים הללו.
הוא נשכר בידי הגאון הפלילי מכשף, אך טועה בכתובת אליה נשלח ומקבל עבודה להתחזות לארכי-נבל בשם הובגובלין.
כאשר הוא יוצר שוב קשר עם מכשף, הוא מצטרף אליו ואל טאסקמאסטר וקונסטריקטור לקבוצת ארבעת המפחידים, שלא החזיקה הרבה זמן.
כאשר גם תוכנית זו נכשלת, דדפול מבקש להשיב את מעמדו כמתנקש של הקינגפין, אך מקבל קריאת תיגר מצד שכיר החרב בולזאיי.
הוא מתעמת ללא הרף עם מכשף וודו שאינו חביב עליו במיוחד בשם טי-ריי, הטוען שהוא וייד וילסון בכבודו ובעצמו.
הוא מוצא עבודה אצל סוחר הנשק טוליבר הנוסע בזמן, ומתאחד עם קופיקאט בשנית.
ללא ידיעתו של דדפול, טוליבר שולח את קופיקאט להתחזות לשכירת חרב בשם דומינו.
בנוסף, דדפול מגייס את ג'ק האמר - אדם הזוכה בידי דדפול לכינוי סמור - לפעול כספק הנשק שלו, ושניהם התחברו במהירות, למרות מעשים רבים של אלימות כלפי האמר.
אחרי כמה זמן בשירותו של טוליבר, דדפול נשלח להרוג את קייבל, מוטאנט מהעתיד שהיה למעשה אביו של טוליבר ואשר בחברתו קופיקאט התחזתה לדומינו.
דדפול מובס בעזרתם של קייבל וקבוצת טיפוחיו, המוטנטים החדשים.
כאשר קייבל מארגן מחדש את קבוצת המוטנטים החדשים כקבוצת אקס פורס המיליטנטית, טוליבר מוצא לכאורה את מותו בקרב עימם, ושאר שכירי החרב מחפשים אחר הטכנולוגיה העתידנית אותה השאיר מאחור.
במהלך הקרב, קופיקאט נפצעת אנושות, ודדפול מקריב חלק מכוחות הריפוי שלו למענה.
דדפול עוזר לחברת אקס פורס סיירין להביס את ג'אגרנוט ואת דודה, טום קאסידי השחור, שאילץ את ד"ר קילברו לעבוד עבורם.
דדפול פיתח קשר חזק לסיירין, שלא ענתה לחיזוריו.
בהמשך, דדפול נשכר כדי ללכוד את סילבר סייבל.
במהלך משימה זו הוא נקלע לעימות עם דרדוויל, כשזה האחרון משכנע אותו למסור לו מידע על המשימה בתמורה להכפלת שכרו.
לאחר מכן, דדפול מפקפק בעצמו ומחפש אחר קופיקאט, אך מוצא אותה בזרועותיו של קיין.
הוא נחטף בידי סוכנים המחפשים תרופה לווירוס הירושה אך ניצל בידי וולברין ושכיר החרב המוטאנט מאווריק.
דדפול וקייבל היו מעורבים בפרשיית טרור שמטרתה לשחרר "וירוס התחזות" משנה צורה על העולם.
שניהם נדבקים בווירוס זה, והדרך היחידה לצורך הישרדותם היא מיזוג תאי ה-DNA שלהם.
כתוצאה מכך, לכל אחד היה מרצף ה-DNA של השני.
מעתה ואילך, בכל פעם שקייבל השתמש במתקן הטלפורטציה, הוא השתגר יחד עם דדפול, ולעיתים שניהם התמזגו לגוף אחד, מה שהצריך הפרדה מסובכת.
תוצאת לוואי של וירוס ההתחזות הייתה שדדפול נרפא באופן זמני מהצלקות המחרידות שעל גופו.
תוצאה זו תוקנה כשקייבל הצליח לבטל את השפעות הווירוס בכל העולם.
קייבל מגיע לשיא יכולותיו, והוא מבקש להפוך למנהיג העולם ולהביא לעידן חדש של שלום.
סייקלופס דאג לבנו ושלח את וייד להרכיב מכשיר טלפורטציה שנועד לעצור את קייבל אם יהיה בכך צורך.
במאמץ לאחד את העולם, קייבל מפנה בכוונה תחילה את מנהיגי העולם נגדו לאחר שאיים כי ישלח את הטילים שבאחזקתם לכיוון השמש.
דדפול וקבוצת האקס-מן החלו במתקפתם באי פרובידנס, שם דדפול בגד באקס-מן ועבר לצדו של קייבל.
זה האחרון הודה בכך שרצה להפוך לקדוש מעונה כדי להוכיח לעולם שאפשר לעבוד יחדיו למען מטרה משותפת.
בהתקפה של הגולש הכסוף, קייבל השתמש בשארית כוחותיו וכמעט נמלט ממלתעות המוות כשדדפול הסיר את החלקים הטלפתיים והטלקינטיים ממוחו בעזרת משגר קטן.
קייבל נותר פצוע קשה, ודדפול יצא להשיג חומר טכנו-אורגני כדי לתקן את הנזק.
הוא נתקל בסוכן אקס ובפיקסר במהלך המשימה, שהוכתרה כהצלחה, אך גם הותירה אותו מובטל מעבודה.
קייבל חש אשמה על מצבו של דדפול כמתנקש עריק אשר הושחת כתוצאה ממעשה הגבורה שלו, והחל להעסיק אותו בחשאי למשימות שונות בלי ידיעתו.
בהמשך, דדפול הציל את קייבל פעם נוספת והשתגר דרך מספר עולמות חלופיים כדי להשיבו לאחר שהלך לאיבוד.
קייבל החזיר לו טובה על ידי כך שתיקן את הנזק המוחי של דדפול, בטרם כוחותיו התכלו בפעם השנייה.
אולם, אישיותו וכוחותיו נותרו ללא שינוי.
במהלך מלחמת האזרחים של מארוול, שבה נכנס לתוקפו חוק רישום העל-אנושיים, דדפול ניסה להתקבל כצייד ראשים מטעם סוכנות S.H.I.E.L.D במטרה לרדוף אחר על-אנושיים ולאלץ אותם להירשם בסוכנות.
ניסיונותיו הראשונים עלו בתוהו, אך הוא נשכר בכל זאת וקיבל הוראה מנשיא ארצות הברית לעצור את קייבל, אם כי ללא הצלחה.
בניסיון לתקן את הנזק שנגרם למוניטין שלו, דדפול חטף את טאסקמאסטר והכריח אותו להילחם בו כדי לשכנע את הבכירים הממשלתיים לשכור אותו שוב.
דדפול ניצח בדו-קרב, אך לא נשכר משום שנחשב כחסר בגרות מנטלית.
מספר ימים לאחר מכן, דדפול התעורר וגילה כי כווץ לממדים מזעריים בידי סמור, שניסה להשתמש בחלקיקי פים עליו בשביל שיילחם בריינו.
וייד ניסה להתעמת מול ריינו, אך הפך למחזיק מפתחות וזכה להשפלה.
לאחר שנשטף באסלה, וייד הצליח לחזור והתנקם בתוקפיו, עדיין בגודל מיניאטורי.
לאחר שהוכרז כגיבור בעקבות מלחמתו בסימביוטים, דדפול חזר בקלות לדרכיו הישנות וניסה להרוג את וולברין.
לשם שינוי, דדפול תכנן את כל שלבי ההתקפה על המוטאנט הזועם, וניצח על סדרת התנקשויות שכמעט והרגה את שניהם.
בדיוק לפני שוולברין הוטבע, בנו דאקן התערב וכרת את שתי ידיו של דדפול כדי שיוכל להרוג את אביו בעצמו.
דאקן נורה מכדור קרבונדיום בידי ג'יימס ברנס, ששכר במקור את דדפול.
מתגלה כי כל ההתנקשות תוכננה בידי וולברין כדי ללכוד את בנו, כך שבסופו של דבר דדפול לא הרוויח דבר.
כאשר פלישת הסקרול החלה, דדפול נלקח בשבי בידי הסקרול, ואימן את גזע הסקרול כדי לאמץ את הטירוף וכדי לשלוט יותר טוב ביכולותיו.
הוא נמלט כאשר חברי הסקרול הפנו עורף אחד לשני, ושידר מידע גנוב אל ראש סוכנות S.H.I.E.L.D, ניק פיורי.
מידע זה יורט על ידי נורמן אוסבורן, שהנהיג את האוונג'רס ואת סוכנות H.A.M.M.E.R החתרנית שלו.
היות שפיורי לא קיבל את המידע, דדפול לא קיבל תשלום על מאמציו.
אחרי חודשים של אבטלה, קולונל זיק שוכר אותו על מנת להרוג את דוקטור דרוק לובוסנו, שחטף את אשתו.
דדפול גילה כי לובוסנו גילה דרך לשמר את הנעורים ואת היופי ללא מגבלת זמן, אבל למטרה זו הם צריכים לאכול בשר אדם באופן קבוע.
דדפול נתפס במטרה לשמש כמקור אוכל לזומבים הצעירים.
אך התברר כי טעמו נורא, לכן הוא שוחרר לאחר שהבטיח להם את בשרו של זיק ושכיריו במקום.
במהלך הקרב המתחולל, דדפול מפוצץ את הטירה של הדוקטור,.
לאחר שנותר ללא כסף בעקבות עבודה נוספת עליה לא קיבל תשלום, דדפול גונב אוניית משא שעושה את דרכה לארצות הברית.
באמצע מסעה באוקיינוס האטלנטי הספינה מוטבעת בידי כריש נמר, אויבו של נאמור, ודדפול נסחף לחופי מקסיקו.
בזמן שהוא מתאושש, כריש נמר מופיע בשנית ומתקיף אותו, אך סוכן H.Y.D.R.A עריק בשם בוב מופיע באקדחים שלופים ומבריח אותו חזרה למים.
בוב מגלה לדדפול שהוא וכריש נמר נשלחו להרוג אותו.
דדפול מצליח לדלות ממנו את שם מעסיקו, נורמן אוסבורן.
אוסבורן היה מודע לכך שהמידע שדדפול סיפק לו היה הסיבה היחידה שהוא נמצא בעמדת כוח, ולכן דרש את חיסולו כדי להבטיח את עמדתו,.
דדפול מגיע לניו יורק מתוך מחשבה שאוסבורן מוכרח לשלם לו בתמורה להעברת הקבצים במהלך פלישת הסקרול.
הוא מנסה לפרוץ למגדל האוונג'רס, אך אוסבורן טומן לו מלכודת ושולח את קבוצת ת'נדרבולטס אחריו על מנת ליירט אותו.
דדפול מביס את כל חברי הקבוצה פרט לאלמנה השחורה בה הוא מתאהב.
הוא מתוודה בפניה על אהבתו אליה, אך נורה בידי פלדין ונמלט לבסיסו של טאסקמאסטר.
חברי ת'נדרבולטס מתחקים אחר מקום מחבואו של וייד, והקבוצה כמעט מרצה את אוסבורן כשהאלמנה השחורה יורה לו בלב, ונותנת להדסמן הזדמנות לערוף את ראשו.
אולם, דדפול מתעורר כשראשו מחובר, וכשטאסקמאסטר מספר לו שהוא אינו זה שחיבר את ראשו הוא מאמין שזוהי דרכה של האלמנה השחורה להגיד שגם היא מאוהבת בו.
מחוץ למעגל העבודה, דדפול מקבל כמה עבודות מזדמנות, וצופה במשדר חדשות בו נטען שהוא בגד בגזע האנושי לטובת גזע הסקרול החייזרי.
הוא מותקף בידי בולזאיי, המתחזה להוקאיי, ולאחר עימות שבמהלכו בולזאיי לא העריך נכונה את יכולתו של דדפול להחלים מפצעיו, דדפול מביס אותו.
בשל המוניטין הרב אותו רכש בולזאיי כשכיר חרב, הוא משלם לדדפול על מנת לא לספר על תבוסתו בקרב.
וייד משתמש בכספו החדש על מנת לרכוש ספינת פיראטים, ולאחר קריירה קצרה ולא מוצלחת כפיראט הוא מחליט להיות גיבור במקום.
הוא עושה את דרכו אל האי אוטופיה, מקום מושבם של חברי האקס-מן, אך הם דוחים אותו מעליהם.
אולם, מכיוון שהם אינם מסוגלים לשחררו סתם כך, הם מציעים לו חברות מבחן תחת השגחתה של דומינו.
בנקודה מסוימת לאחר אירועי "שלטון אפל", דדפול נשכר בידי ישות קוסמית בשם המתבונן כדי להציל את המולטי-יקום.
כדי לבצע זאת עליו לגייס קבוצה של חברי דדפול מעולמות חלופיים.
הוא מבקר באותם עולמות חלופיים, ומגלה שאותן גרסאות חלופיות שלו שונות ממנו לחלוטין.
בין חברי הקבוצה אותם הוא מגייס נמנים ליידי דדפול (גרסה נשית שלו בשם ונדה וילסון), קידפול (גרסת ילד שלו), דוגפול (גרסת כלב שלו) והדפול (גרסת ראש חסרת גוף של דדפול מיקום "הזומבים של מארוול").
יחד עם חברי הקבוצה, הוא פורש בפניהם את תוכניתו להצלת המולטי-יקום.
דדפול מצטרף לקבוצת אקס פורס של וולברין וארכאנג'ל מתוך שאיפה לסכל איומים מוחשיים לגזע המוטאנטים.
באחת ממשימותיהם הראשונות ביחד, שבסופן הרגו את אפוקליפס שנשמתו התגלגלה לגופו של ילד תמים, דדפול מכנס ישיבה על מנת לדון בספקותיו המוסריות לגבי הריגתו של ילד חף מפשע.
בפגישה זו, ארכאנג'ל אמר לוולברין שאף על פי שדדפול היה מועסק על ידו מעל לשנה, הוא מעולם לא משך את הכספים אותם קיבל בעבור שירותיו.
מאוחר יותר, בציוות עם קבוצת דת'לוק, חברי אקס פורס נלקחים לעולם הבית של דת'לוק כדי לחפש את מקורות הקבוצה החייזרית, שנשלטת בכוח המחשבה.
במשימה זו נוצרים מתחים בין דדפול לפנטומאקס, מה שגורם לדרכיהם להתפצל.
לבסוף, דדפול הוא זה שהורג את שליט העולם על ידי כריתת ראשו ונעיצת חרבו בגופו למען יראו כולם.
פנטומאקס מופתע ממעשה זה, והם עוזבים בדממה.
קשת הסיפור "הפחד עצמו" הביאה את סיפור פלישתם של "הנחש" וחבורת "הראויים" שלו.
"הנחש" היה למעשה קול בן בור, דודו של תור בן אודין, ויחד עם חבורתו השליט פחד וטרור ברחבי העולם.
דדפול מנסה לנצל את הפחד העולמי למטרותיו האישיות.
לשם כך, הוא גונב את אחד מפטישי האבן הקוסמיים שהיה שייך לציידי אנשי זאב, אך זה מתברר ככלי נשק קטלני אשר נוגד את כוחות הריפוי שלו במהלך ירח מלא.
לאחר שדדפול הביס את שכיר החרב הבין-גלקטי מאצ'ו גומז, הוא נדד בחלל והציל שתי תרבויות חייזריות מהכחדה.
בנוסף, הוא הרג את הישויות הקוסמיות איד הירח האנוכי ואגו הכוכב החי.
כשהוא חזר לכדור הארץ, הוא נלחם נגד אלתיאה חדורת שאיפת הנקם, סמור, טאסקמאסטר, ביג ברטה וברנרד הויסטר, שכיר חרב הידוע בכינוי סלוגו, שהיו תחת פיקודו של מאצ'ו.
לאחר שהרג את סלוגו, דדפול עוצר את הקרב ושואל את חבריו לכאורה אם זה באמת מה שהם רוצים.
בתגובה, הם יורים בו עד לאובדן הכרתו.
הודות לגורם הריפוי שלו, דדפול שורד.
לאחר שיחה עם בוב בנוגע לדרך בה הוא מתייחס לחבריו, דדפול מבין שמה שבאמת הוא מעוניין בו זה למות.
דדפול מנסה להתאבד בכל מיני דרכים, אך לשווא.
בין היתר, הוא שורד התפוצצות של פצצות אטום ונלחם נגד הענק הירוק.
הוא נשלח למוסד לחולי נפש באנגליה ופוגש בד"ר אלן ויטבי, שהייתה אובססיבית לגביו כבר כמה שנים.
מתוך אהבה חד צדדית, היא מבריחה אותו החוצה.
חרף זאת, דדפול דוחה את חיזוריה משום שהיא יצאה לחלוטין מדעתה.
לאחר שנמלט, הוא נתקל ברשויות החוק המקומיות, מה שמוביל ללקיחתה של מלכת אנגליה כבת ערובה.
לאחר שיחה עם מלכת אנגליה, היא משכנעת אותו שד"ר ויטבי נתונה לאחריותו.
הוא מגיע לדירתה של ויטבי ומגלה רבים מחלקיו הכרותים דחוסים במקפיא.
דדפול מתעמת מול ויטבי, והיא מתאבדת.
דדפול זורק את חלקיו לפח אשפה ועוזב.
כשחלקיו מפשירים ומחלימים, הם יוצרים שיבוט מעוות יותר וסדיסטי ביותר של דדפול.
דדפול והשיבוט המרושע שלו מגיעים שניהם לניו ג'רזי בכוחות עצמם.
דדפול פוגש בשיבוט המרושע שלו במסעדת הצ'ימיצ'נגה האהובה עליו, שאותה דדפול הרע מפוצץ.
לאחר קרב ארוך, לשני הצדדים נגמרת התחמושת, והם מסכימים להפגש ולהילחם בפארק קנרסי.
לאחר קרב ופיצוץ נוספים, דדפול הרע נמלט ודדפול נאלץ להתמודד עם קפטן אמריקה.
בינתיים, דדפול הרע נפגש עם מיסטר נגטיב ומבקש ממנו עבודה, וזה האחרון שוכר אותו לרצוח את ילדיו של מפקד המשטרה המקומית.
לאחר מחשבה מעמיקה בנוגע למהלכיו הבאים, דדפול הרע מחליט שהמוטיבציה שלו היא להעפיל על דדפול המקומי ולהיות טוב יותר ממנו.
לאחר תכנון קפדני, דדפול חוטף ילד אקראי בתקווה שהמעשה ימשוך את תשומת לבו של דדפול הרע.
עם זאת, דדפול הרע חזה מראש שכך יקרה וחטף את ילדיו של מפקד המשטרה.
הוא שולח מסר להורים וגורם למפקד המשטרה להאמין שדדפול עשה זאת.
השיבוט נלחם נגד קפטן אמריקה, שהשגיח על וייד וידע כי הוא לא ביצע את החטיפה.
לאחר שהחקירה זוכה להתערבותו של האינטרפול וקפטן אמריקה מחלים מפציעותיו, הוא מיידע את מפקד המשטרה שדדפול לא יכול היה לחטוף את ילדיו, ולכן הם מגיעים למסקנה שמדובר בשותף לפשע.
זמן מה עובר, ודדפול מבין ששיחקו בו.
הוא משחרר את ילדיו של מפקד המשטרה ונמלט מהמקום.
דדפול הרע משתמש במכשיר הטלפורטציה כדי לפתות את מפקד המשטרה ואת דדפול למלכודת וגורם לכך כאילו דדפול הרג את מפקד המשטרה ואת ילדיו.
אולם, הוא נכשל במזימתו והם מצליחים להימלט.
לאחר מכן, השיבוט מסביר לדדפול שהמניעים שלו היו להראות שלא משנה כמה טוב דדפול עושה, אנשים תמיד יראו אותו כמפלצת.
באותו רגע, קפטן אמריקה מגיע יחד עם כוחות המשטרה ואומר להם להיכנע.
דדפול הרע מניף את כלי הנשק שלו ונורה בצרור יריות לעברו.
לאחר שנפל, מתברר שהוא נורה בחץ מיוחד שלא הגיע מכיוון המשטרה.
כל צלקותיו נעלמות, והוא חוזר לצורתו האנושית ומת.
לאחר שוייד מגלה שקיימת דרך להרוג אותו, הוא גונב את מכשיר הטלפורטציה ונמלט.
חיפוש אחר המוות ואיבוד הכוחות
דדפול החל לתכס תוכנית להשיג את הנסיוב שמנטרל את יכולת הריפוי העצמית של דדפול הרע, כדי שהוא יוכל סוף כל סוף להיות לצד אהובתו, ליידי המוות.
בעזרתו של בוב, הוא מפעיל מניפולציה על אקס פורס, קינגפין, ארגון היד, דאקן ועל טומבסטון, שיצר מלכתחילה את הנסיוב.
דדפול גרם לעימות בין אקס פורס לטיפואיד מרי וארגון היד, מתוך אמונה שקינגפין החזיק בנסיוב.
בינתיים, דאקן גנב דגימה של הנסיוב מטומבסטון, והשתמש בה כדי לירות בוולברין.
בעיצומו של התוהו ובוהו, הוזרקה לדדפול דגימה נוספת של הנסיוב על ידי בוב, שכעס על כך שוייד תכנן זאת כל אותה עת.
לאחר מכן, דדפול מגלה מקבוצת אקס-פורס שהסם תוכנן במיוחד עבור ה-DNA שלו, לכן לא הייתה לו כל השפעה על וולברין.
לאחר שגילו שהכל היה מתוכנן על ידו, חברי אקס-פורס זעמו על כך והחליטו להרוג את דדפול.
אחרי שהוא נמלט מהם ונלחם נגד טומבסטון, דדפול התעמת עם בוב.
וייד מוצא שהנסיוב ריפא את העיוותים הרבים שנגרמו לגופו בשל מחלת הסרטן, ולכן בוחר לא למות.
השניים התעמתו עם קבוצת אקס פורס, ולאחר שוייד ביקש את סליחתם, הם נותנים לו לעזוב ולעזור לבוב הפצוע.
אחרי שאיבד את יכולת הריפוי שלו, דדפול הודה שהרגיש "חי יותר מאי פעם".
עם זאת, לאחר שחטף מכות קשות בידי ארגון "אינטליג'נסיה", וייד הבין כי נתן ליכולת הריפוי שלו לפצות על כישורי הקרב שלו, ולכן ביקש עזרה באימונים אצל טאסקמאסטר.
זה האחרון מבקש ממנו עזרה בגנבת חלקיקי פים מסוכנות S.H.I.E.L.D, אך למעשה איפשר לנבל בשם "קופסה שחורה" ללמוד אודותיו ולתכנן את נקמתו בו.
דדפול הביס את טום קאסידי השחור ואת ברבור שחור, שני המתנקשים שנשכרו בידי "קופסה שחורה", אך במהלך העימות ביניהם פניו נשרפו והושחתו בשנית.
סוכנת FBI לשעבר בשם אליסון קמפ מבקשת לנקום בדדפול בשל מעורבותו בתאונה שגרמה לנכותה.
היא מגייסת את שני אויביו של דדפול, טי-ריי וסלייבק ומאמנת אותם כדי להרוג את וילסון.
דדפול מצליח להסתנן לבסיס שלהם ולהרוג את השניים.
כשקמפ מנסה לפוצץ את עצמה, ובכך גם להרוג את דדפול, הוא משכנע אותה לא לתקוף אותו.
באותו רגע, הוא מופתע בידי השיבוט שלו, שחזר לחיים והודיע לו שהנסיוב שלקחו אינו קבוע, מה שמסביר מדוע פניו של דדפול לא החלימו או מדוע אצבעו לא גדלה מחדש אחרי שנקטעה.
בנוסף, דדפול הרע אומר לו שוייד יחזור לחיים אחרי שיירה בו.
קוסם פטריוטי חובבן בשם נקרומנסר מחליט להחזיר לחיים מספר נשיאים מתים על מנת להחזיר את האומה האמריקנית ליושנה, אך הכישוף מטריף את דעתם, והמנהיגים הזומבים שואפים להשמיד את המדינה ולהתחיל מאפס.
נקרומנסר אולץ בידי הזומבי של ג'ורג' וושינגטון להשתמש בכוחותיו כדי להחיות כמה שיותר נשיאים מתים וכן צבאות של אל-מתים.
לאחר שדדפול נתקל בזומבי של פרנקלין רוזוולט והורג אותו, סוכנות S.H.I.E.L.D מבקשת ממנו לחסל את יתר הנשיאים הזומבים, מכיוון שהיה לו את המוניטין הרע והמתאים לעשות זאת.
לפני שהסכסוך מסתיים, סוכנת S.H.I.E.L.D בשם אמילי פרסטון נהרגת בידי הזומבי של ג'ורג' וושינגטון.
דדפול הורג לבסוף את כל הזומבים ושובר בכך את הכישוף.
לאחר שסוכנות S.H.I.E.L.D מסרבת לשלם לדדפול שכר טרחה, הוא מגלה שהנקרומנסר הצליח לשמר את תודעתה של פרסטון במוחו של שיבוט נוסף של דדפול.
מאוחר יותר, דדפול נחטף לקוריאה הצפונית על ידי אדם המכנה עצמו "באטלר".
באטלר התנכל לדדפול לאורך השנים, בין היתר בכך שסימם אותו ואסף ממנו דגימות רקמה.
מתברר, שלפני שנים דדפול התנדב לעזור לבאטלר בחקירותיו, ולשם כך סומם תחת סימולציות - מה שמסביר כמה מתקלות הזיכרון של דדפול.
באטלר ציין כי הוא חטף את בתו של דדפול, אלינור קאמאצ'ו, אחרי שדדפול נטש אותו.
כמו כן, דדפול מגלה כי מה-DNA שלו נוצרו שיבוטים של חברי האקס-מן, בעלי כוחותיהם של חברי האקס-מן המקוריים מהם שובטו.
בעזרת תודעתה של פרסטון, קפטן אמריקה ווולברין, דדפול הצליח לשחרר את האסירים במחנה צפון-קוריאני ולהרוג את באטלר.
למרות ההשערה שבתו בחיים, דדפול החליט לא לחפש אחריה על מנת לא "להרוס" את חייה.
ת'נדרבולטס, דדפול הורג את דדפול
דדפול נמצא בידי הענק האדום, שמזמין אותו להצטרף לקבוצת ת'נדרבולטס החדשה שלו.
דדפול מסכים לקבל את ההצעה.
במשימה הראשונה עם אלקטרה, השניים נקלעים למארב של אויב מסתורי, אך כשהשניים מחולצים על ידי שאר חברי הקבוצה, דדפול מצטרף לקבוצה במשימותיהם השונות ומוצא את גופתו של המנהיג.
לאחר שדרדפול גומר את מסע הטבח שלו, הוא מחליט לטהר את שאר היקומים מגרסאותיו השונות, כדי שיהיה וייד וילסון היחידי.
דדפול כינס ואיחד מחדש את חיל דדפול, כדי להילחם בגרסאותיו המשונות.
במהלך הקרב האחרון, כלל גרסאותיו של דדפול נהרגו בקרב, פרט לדדפול עצמו ולדרדפול.
ולאחר שיחה קצרה, שבמהלכה דדפול ניסה לשכנע את דרדפול לוותר על מעשהו, דדפול הרג סופית את דרדפול, והכריז על עצמו כוייד וילסון היחידי שקיים.
לאחר מכן, דדפול הושכר כדי להעביר הודעה מדרקולה לנמען מסתורי, ונלחם בדרך במספר יצורים דמוניים.
נמען ההודעה, הסוקובוס שיקלאה, נאבקה בדדפול אך לבסוף השניים התארסו.
בחוברת Deadpool Vol.3 #27, אשר שברה שיא גינס על כמות הדמויות בעטיפה, השניים התחתנו.
ביפן, השניים יצאו לירח דבש.
לאחר רצח אואטו הצופה, עינו הופעלה וגרמה לאנשים וישויות החשופים להשפעת העין להתמודד עם חטאיהם וסודותיהם הגדולים.
סוכנת S.H.I.E.L.D אמילי פרסטון נחשפה לחיזיון, בו גילתה כי בתו של דדפול - אלינור קאמאצ'ו - בחיים, וכי היא נמסרה לאחיו של באטלר, ג'ושוע.
באטלר טען כי הציל אותה ממשפחה מתעללת, וכי על ג'ושוע לגדל אותה כבתו.
פרסטון המשיכה לחקור עד שהגיעה לאילינוי, ושם, נתקלה באלינור המשחקת בחצרה האחורית.
ג'ושוע נתקל באלינור ובפרסטון המדברות, וסילק את פרסטון משם בדרישה לצו חקירה.
כאשר פרסטון עזב, ג'ושוע הודיע שהם עוזבים.
לפני שהספיקה לברר מדוע, סוכני ארגון אולטימטום פרצו לביתם.
ג'ושוע ואלינור ברחו לשיקגו, שם ביקשו עזרה משוטר שהתגלה כסוכן אולטימטום סמוי.
אלינור נחטפה וג'ושוע לקה בהתקף לב, כשלפתע דדפול חשף את עצמו וחילץ אותה.
לאחר שהזעיק את המשטרה, אלינור שאלה האם הוא אביה.
בסופו של דבר, דדפול נלחם בסוכני האולטימטום ובמנהיגם, מרסק הדגלים, שזרק את אלינור מחלון.
היא ניצלה בידי אוון סבאחנור וקוונטין קוויר שהוזעקו למקום, וזאת בעוד דדפול הביס את מרסק הדגלים והזהיר אותו לא להתקרב למשפחתו.
בעזרת קוונטין, דדפול הצליח לביים את מותה של אלינור, שאומצה בידי פרסטון.
דדפול סירב לשינוי זיכרונותיה של אלינור, וזאת כדי שתתרפא בעצמה; בינתיים, הסוכן סקוט אדסיט מגלה בגלל עינו של אואטו כי אלינור היא מוטאנטית, ושדדפול הרג את הוריו.
זמן מה לפני יצירתו של אונסלוט האדום, דדפול סירב להצעתה של סטורם להצטרף לאקס-מן.
כאשר אונסלוט האדום לכד את האוונג'רס ואת האקס-מן בתוך זקיפי סטארק שלו, מגנטו גייס את דדפול לקבוצת נבלי-העל שלו.
הם הביסו את הזקיפים, ושחררו את הגיבורים.
על מנת להביס את אונסלוט האדום, דוקטור דום ומכשפת השני הטילו עליו כישוף, כדי לגרום ל"היפוך" במוסר שלו.
הם הצליחו, אך זה גרם ל"היפוך" מוסרי בקרב הנוכחים בג'נושה - ביניהם דדפול וקבוצתו של מגנטו.
בעקבות הכישוף, דדפול עבר לגישת זן פציפיסטית, ושם תלבושת לבנה כ"זנפול".
הוא חס על חייו של באטרוק המזנק, והורה לאקס-מן לטפל בשיבוטיהם מצפון-קוריאה - אם כי האקס-מן, שנעשו רעים, צדו אותם בחדר הסכנה.
כאשר אוון/אפוקליפס והאקס-מן החליטו לתקוף את מנהטן עם פצצת גנום, דדפול חזר לקבוצת נבלי-העל של מגנטו, והסיח את דעתו של אפוקליפס, שערף את ראשו.
בסופו של דבר, דוקטור דום ומכשפת השני ביטלו את הכישוף בעזרת דוקטור וודו ואחיו בגופה של מכשפת השני.
הוא שכנע את שיקלאה לקחת את שיבוטי האקס-מן הצפון קוריאנים להחלמה במטרופוליס המפלצות, ולקח את אוון תחת חסותו.
מאוחר יותר, דדפול קיבל תשלום ממנכ"ל תאגיד רוקסון, וזאת בעוד רוקסון השתמשו בשיטה העושה שימוש בקרני גמא כדי להגדיל את רווחיהם.
לאחר שנפגש עם פעילים חברתיים נגד שיטתם של רוקסון, ביניהם מקבילי הקומיקס של שרה סילברמן וג'ייסון אהרון, דדפול נלחם נגד מנכ"ל רוקסון המינוטאורוס.
הוא הושכר בידי רוקסון למשימה נגד אזרחי האומה הבדיונית "אל וואזיראבאד", אך בעקבות כישוף ההיפוך, מצפונו הוחזר לו והוא התנגד לרוקסון.
הוא פעל נגד חבריו למשימה, ובכך נקלע לעימות נגד שיבוטו של אומגה רד משבט אומגה והובס.
הוא הציל כמה מאזרחי האומה ממוות, הצליח להגיע להבנה עם אומגה רד ובכך לשביתת נשק.
דדפול גילה כי הוא זה שרצח את משפחתו ונעזב, אך נאלץ להתמודד נגד אולטימטום ומרסק הדגלים החדש.
לאחר שמאס מהאולטימטום, דדפול החליט לחסל אותם אחת ולתמיד, והצליח להרוג את כול סוכני הארגון.
הוא החליט לוותר על חייו כדדפול, וכאשר חגג עם חבריו ובני משפחתו את תחילת חייו החדשים, התנגשות בין יקומי ארץ-616 וארץ-1610 גרמה להרס שני היקומים, ולמותם של דדפול וחבריו.
לאחר יצירתם המחודשת של המולטי-יקום וארץ-616 בידי ריד ריצ'רדס, דדפול חזר לחיים ולקיום, כמו כל שאר אלו שנמחקו מהקיום בעקבות ההתנגשות, ללא זיכרון ממותו הזמני.
במהלך החודשים הבאים, פופולריותו גברה וגברה, והוא צורף בידי קפטן סטיב רוג'רס לחטיבת האוונג'רס המאוחדים כאמצעי למימון פעולות הצוות.
הוא אף יצר קבוצת "גיבורים להשכרה" משלו, המורכבת מגיבורים ונבלים אשר תוגמלו בתשלום כדי להתחפש אליו, וזאת כדי להרחיב את גבול פעילותו.
פופולריותו של דדפול הכריחה אותו לעזוב את משפחתו, מחשש שאויביו עלולים לפגוע בהם.
בעקבות תביעה מצד לוק קייג', שם הקבוצה שונה ל"שכירים עבור כסף.
אחד מן החברי הקבוצה הוא מאדקאפ, שכיר חרב מטורף אשר חלק עם דדפול גוף ונעשה נחוש לנקום.
הוא הפליל את דדפול ברצח בעוד הוא לבוש בתלבושתו של דדפול, ופצע את חברו, סקוט אדסיט.
כמו כן, הוא החל להפעיל מניפולציה נפשית על תושבי אמריקה, וזאת כדי שיפחדו מדדפול ויגרמו לפופולריותו לצנוח.
דדפול פיתה את מאדקאפ לקרב, שבסופו מאדקאפ פוצץ את עצמו ברמה המולקולרית באמצעות אקדח צ'יטאורי.
כוח העל של דדפול הוא יכולת ריפוי מהירה באופן חריג, העוזרת לו להתאושש במהירות ממהלומות, והופכת אותו לחסין כמעט לחלוטין ממחלות.
יכולות המתנקש המרשימות שלו, בנוסף לכישוריו באמנויות לחימה שונות ומצבו הנפשי המעורער והבלתי צפוי הופכים אותו ליריב קשה במיוחד בעת קרב.
הוא גם מחזיק במנשא כלים קסום המאפשר לו לשלוף כל חפץ הידוע לאדם.
בנוסף, הטיטאן המטורף תאנוס הטיל על דדפול קללה שבזכותה יחיה לנצח, כדי שדדפול לא יוכל לגנוב את אהבתו של תאנוס - ליידי המוות.
גופו של דדפול עמיד בפני רוב הרעלים, מה שמביא אותו למצב שהוא לא יכול להשתכר.
עם זאת, הוא אינו מסוגל לעמוד בפני מינון גבוה של תרופות הרגעה.
בנוסף, הוא חסין בפני התקפות טלפתיה, מה שהתבטא כשהתנגד לשליטתו של מלך הצללים, וזאת לאחר שפסיילוק חיברה את נפשו טלפתית לצוות האקס-פורס.
דדפול חסין למבט הכפירה של גוסט ריידר, ומסוגל להרים משקל בין 800 ק"ג ל-25 טון.
בנוסף, דדפול הוא רב-לשוני, מה שהופך אותו ליעיל.
במהלך קרב עם דומינו, נראה כי דדפול מדבר בלי הפסקה, אך משתמש ביכולת זו להכנעת האויב.
דדפול הוא בעל יכולת מודעות קוסמית, וכתוצאה מחסינות הטלפתיה שלו, הוא אף זוכר את זהותו הסודית של ספיידרמן, על אף שמפיסטו מחק זיכרון זה במהלך אירועי מלחמת אזרחים.
חבר האקס-מן גמביט טען כי לחימה בדדפול שקולה להתאבדות, ואף טאסקמאסטר ציין כי אין ביכולתו להעתיק את מהלכיו של דדפול, מכיוון שהוא בלתי צפוי.
דדפול קולל לזמן מה על ידי לוקי, שטען שהוא אביו, וכתוצאה מכך פניו נראו כפניו של השחקן טום קרוז.
הקללה הוסרה כאשר דדפול התפייס עם אביו האמיתי בבר, בלי לדעת שזה הוא - מה שסותר את טענתו המוקדמת של דדפול, שלפיה אביו מת.
דדפול זכה לכינוי "ספיידר-נינג'ה" על מראה תלבושתו, והוא גם ציין כי לאחר שפניו מושחתות והוא חובש מסכה, הוא אינו מסוגל להיכנס לשלל מקומות ציבוריים.
נחשף באחת מהרפתקאותיו הקוסמיות, כי הפחד הגדול ביותר של דדפול הוא להישאר לבד לגמרי, אך הוא הראה גם פחד מסוים מתרנגולות ומפרות.
דדפול הופיע בסדרות אנימציה כדוגמת "אקס-מן: סדרת האנימציה" (כדמות שאליה התחזה מורפ), "אקס-מן: סדרת האנימה" בהופעת קמע, "אולטימייט ספיידרמן: סדרת האנימציה" (כסוכן S.H.I.E.L.D עריק), "מארוול מלחמות הדיסק: האוונג'רס" וכן בסרט האנימציה "הענק הירוק נגד וולברין" כחבר בפרויקט נשק אקס.
דדפול הופיע בתור נבל בסרט "אקס-מן המקור: וולברין", שם הוצג כשכיר חרב אמן, שלאחר שעבר ניסויים בידי המדען הצבאי קולונל ויליאם סטרייקר הפך לדדפול - שילוב בין כוחות של כמה מוטאנטים בגוף אחד.
לאחר מכן הוא נהרג לכאורה בידי לוגאן ו-ויקטור קריד, כשראשו נערף ונזרק לבסיסו של מתקן קירור גרעיני.
בסצנה שלאחר הסרט, נראה ראשו של דדפול מחובר לגופו כשעיניו נפקחות, מה שמרמז על הופעתו בסרט נוסף של אקס-מן.
בסרט זה דמותו מגולמת בידי השחקן ראיין ריינולדס.
בשנת 2014 פורסם קטע, לכאורה מתוך סרט על דדפול.
בהמשך, אושר רשמית כי יהיה סרט ספין-אוף על דדפול, כחלק מסדרת סרטי אקס-מן.
בדצמבר 2014 אישר ריינולדס רשמית כי הוא יחזור לגלם את דמותו.
על כתיבת התסריט ממונים פול ורניק ורט ריז.
טים מילר יועד לביים את הסרט.
מילר לוהק לתפקידו של ג'ק האמר/סמור.
כחודש לאחר מכן, מורנה בקארין לוהקה לתפקיד ונסה קרלייל/קופיקאט.
בריאנה הילדבראנד לוהקה לתפקיד אלי פימיסטר/נערה נגאסונית נפיצה, אד סקריין לוהק לתפקיד הנבל הראשי אייאקס, לזלי אגאמס לוהקה לתפקיד אלתיאה העיוורת וסטפן קפיצ'יק נבחר לדבב את דמותו של פיטר רספוטין/קולוסוס.
מפיקי הסרט הודו כי גם בסרט ייעשה שימוש בטכניקת שבירת הקיר הרביעי.
בניגוד לשאר סרטי גיבורי-העל הנפוצים, הסרט דורג בדירוג R לבני 16 ומעלה בלבד, על אלימות, שפה גסה ועירום.
כיומיים לפני הפצת הסרט לאקרנים, הוכרז כי יצא לסרט זה סרט המשך, בו תופיע דמותו של קייבל.
הסרט יצא לאקרנים ב-8 בפברואר 2016 בצרפת, וב-12 בפברואר 2016 בהפצה עולמית.
סרט ההמשך "דדפול 2" יצא לאקרנים בשנת 2018. נוסף לשובם של ריינולדס, בקארין, מילר, אגאמס, קפיצ'יק והילבראנד לצוות השחקנים, ג'וש ברולין לוהק לגלם את דמותו של קייבל וזאזי ביטס את דמותה של דומינו, נוסף לליהוקו של ג'ק קסי כנבל הסרט.
• סרט ההמשך "דדפול & וולברין" יצא בשנת 2024.
בשנת 2013 יצא משחק פעולה-מכות המבוסס על דמותו של דדפול, שאותו דיבב השחקן נולאן נורת'.
המשחק קיבל ביקורות מעורבות, שהיללו את ההומור, הסיפור המקורי והנאמנות לקומיקס אך לא שיבחו את המשחקיות שחזרה על עצמה ואת מערכת השליטה והקרבות.
בממוצע קיבל המשחק את הציון 63/100 לפי אתר Metacritic.
נולאן נורת' דיבב את דמותו של דדפול במשחקי הווידאו Spider-Man: Shattered Dimensions, Marvel vs.
דובב על ידי ג'ון קשיר, שדיבב את דמותו במשחק Marvel: Ultimate Alliance.
דדפול הופיע במשחק וידאו המבוסס על הסרט "אקס-מן המקור: וולברין", בדיבובו של סטיב בלום.
במשחק Marvel: Avengers Alliance, דדפול הופיע כחבר בקבוצות ת'נדרבולטס, S.H.I.E.L.D והאקס פורס.
דדי (עודד) זהר (נולד ב-2 באוגוסט 1971) הוא שחקן, זמר ומדבב ישראלי.
דדי הוא בן הזקונים מבין ארבעה אחים של האתלט אורי זהר ואשתו דבורה.
אחיו הבכור הוא השחקן והבמאי איקה זהר.
בצבא שירת בלהקת פיקוד המרכז, בבימויו של אחיו איקה, שהקים את להקת פיקוד המרכז מחדש עם יאיר רוזנבלום שגם היה אחראי על הניהול המוזיקלי של הלהקה.
לצדו שירתו בלהקה גם עידן אלתרמן וגלית גיאת.
את קריירת המשחק החל דדי כשהשתתף בהצגה "גן עדן – סיפור הנחשול", אז גילה את אהבתו לבמה.
לאחר שירותו הצבאי נרשם לסטודיו למשחק של יורם לוינשטיין 1994-1997 וזכה במלגת לימודים קרן אמריקה-ישראל
כמו כן למד אצל רות דייכס משחק מול מצלמה.
"הדה" - (עיבוד חדשני ל-"הדה גאבלר") תיאטרון הפרינג' באר שבע.
עיבוד ובימוי - יואב מיכאלי
"ביבר 7" - (עיבוד חדשני ל-"ביבר הזכוכית") תיאטרון הפרינג' באר שבע.
"אהבה זה כל הסיפור" - ריוויו מוזיקלי על אהבה.
יצירה ובימוי - יואב מיכאלי
"ארוחת פרידה" - תיאטרון הפרינג' באר שבע.
על המרקע כיכב בפרסומות ובסדרות רבות, בין היתר: "האמת" ,"רוני ותום" "פאפא", "שמש", "כחול עמוק", "סיטי טאוור", "שחר", "מילואים", "משפחה וחצי", "השמיניה", "הנפילים", "חשיפה", "דני הוליווד", "מנדלבאום בלש פרטי", "משפחה שולטת", "סופשלי", "הפיג'מות", ו"סברי מרנן"
"באזז", "אסקימו לימון - החגיגה נמשכת", "שושנה חלוץ מרכזי".
דדי מזוהה מאוד עם תחום הילדים.
השתתף בקלטות הילדים "מי שטוב לו ושמח כף ימחא" ו"מחסן השטוזים של דתיה" על פי שיריה של דתיה בן דור, "הגוגונים ודתיה גם" ,"מועדון גן הרקדנים" ו"אוריקן".
דדי עוסק בדיבוב ואפשר לשמוע את קולו בדמויות בסדרות רבות בעבור הערוצים הופ!, לולי, ערוץ הילדים, ערוץ ניקלודאון, ערוץ בייבי
דדי שרת בלהקת פיקוד המרכז
היה זמר הליווי של הזמר אדם בקדם-אירוויזיון לשנת 1993 עם השיר "עד" אשר הגיע למקום השלישי.